open-index/open-wikipedia-markdown huggingface dataset:
שמן כותנה

**שמן כותנה** הוא שמן בישול העשוי מזרעים של צמחי כותנה  ממינים שונים, בעיקר מהמינים *[[Gossypium hirsutum]]*  ו-*[[Gossypium herbaceum]]* .

לזרעי כותנה מבנה דומה לזרעי שמן אחרים כגון גרעיני חמניות, בעלי גרעין שומני המוקף בקליפה חיצונית קשה, ורק בעיבוד של הזרע ניתן להפיק את השמן מהגרעין. שמן כותנה משמש בדרך כלל לשמן לסלט, מיונז, רוטב לסלט ומוצרים דומים בשל יציבות הטעם שלו.

נכון לשנת 2019, הייצור העולמי של שמן כותנה היה 4.45 מיליון טון, כאשר סין והודו יצרו כ-2.48 טון (כ-56% מהשוק העולמי).

## הרכב
לפי המכונים הלאומיים לבריאות של ארצות הברית, שמן כותנה מורכב מ-52.89% חומצה לינולאית, 25.39% חומצה פלמיטית, 16.35% חומצה אולאית, 2.33% חומצה סטארית, 1% חומצה מיריסטית , 0.6% חומצה פלמיטולאית  ו-0.17% חומצה לינולנית .

לאחר העיבוד, לשמן הכותנה יש טעם עדין והוא נראה צלול בדרך כלל עם צבע זהוב בהיר, אם כי כמות הצבע תלויה בכמות הזיקוק. לשמן כותנה יש נקודת עשן גבוהה יחסית, 450 מעלות פרנהייט (232 מעלות צלזיוס).

## שימושים
שמן כותנה משמש באופן מסורתי כשמן מאכל במאכלים שונים, כגון חטיף תפוחי אדמה. כמו כן, הוא היה המרכיב העיקרי במוצרי Crisco . שמן זה זול משמעותית משמן זית ושמן קנולה, ולכן שמן זה הוא שמן לטיגון פופולרי בתעשיית המזון בארצות הברית.

בנוסף לתעשיית המזון, משתמשים בשמן בחקלאות כקוטל חרקים, בעיקר נגד אקרית אדומה, כנימות עש, *[[Synanthedon myopaeformis]]*  וחרקים בעלי קשקשים אחרים.

## קישורים חיצוניים

## הערות שוליים

כותנה
כותנה
קטגוריה:כותנה
שמן דלעת

**שמן דלעת** הוא שמן קולינרי העשוי מזרעי דלעת. השמן נפוץ במיוחד במרכז אירופה, אמריקה הצפונית, הודו, וסין. השמן נחשב למעדן באוסטריה ובסלובניה.

## שימושים קולינריים
לשמן דלעת טעם אגוזי עז ומריר, והוא עשיר בחומצות שומן רב בלתי רוויות. בדרך כלל משתמשים בשמן זה בתיבול לסלט, מרקים, וקינוחים.

## הפקה
שמן דלעת הוא תמצית טעם המופק בשיטת מיצוי ממס  או בשיטות העושות שימוש בפחמן דו-חמצני על-קריטי . לאחר קבלת השמן ניתן לבצע שיטות מיצוי נוספות, למיצוי הקרוטנואידים בשמן לדוגמה.

שמן דלעת המיוצר באוסטריה וסלובניה, מיוצר על ידי כבישה של זרעי דלעת קלויים ללא קליפתם  מ-*[[Cucurbita pepo]]* , זן דלעת מקומי. האיכות הארומטית של שמן זרעי דלעת משתפרת במידה והקלייה של זרעי הדלעת מבוצעת בטמפרטורה גבוהה.

## הרכב
השמן צמיגי וצבעו ירוק בהיר עד כהה, ואף אדום כהה, בהתאם לעובי הדגימה הנצפית.

להלן טווח האחוזים של חומצות השומן בשמן הדלעת, שבוצע לאחר ניתוח של השמן שהופק מזרעים של כל אחד משנים עשר הזנים של *[[Cucurbita maxima]]* .

## קישורים חיצוניים

## הערות שוליים

דלעת
דלעת
קטגוריה:מאכלי דלעת
מיכאיל ייגורוב

**מיכאיל אלכסייביץ' ייגורוב** (ברוסית: **Михаи́л Алексе́евич Его́ров**; 5 במאי 1923 – 20 ביוני 1975) היה חייל בצבא האדום. הוא מפורסם בשל כך שזכה להניף את דגל הניצחון על הרייכסטאג עם סיומה של כיבוש ברלין במלחמת העולם השנייה, ב-30 באפריל 1945, בשעה 21:50.

## חייו
ייגורוב נולד למשפחת איכרים בכפר ירמושנקי שבמחוז סמולנסק. מגיל צעיר עבד בקולחוז. ביולי 1941 נכבש האזור, בו נמצא הכפר, בידי הצבא הגרמני. ייגורוב הצטרף אל יחידת הפרטיזנים, אשר הורכבה מבני המקום. הוא נדד יחד עם הפרטיזנים אל מזרח בלארוס, שם לחם בנאצים במשך כ-3 שנים. בקיץ 1944, במהלך מבצע בגרטיון שוחרר האזור על ידי הצבא האדום. בדצמבר 1944 גויס ייגורוב לשירות הצבאי. הוא הוצב כלוחם בפלוגת הסיור של דיוויזיית הרובאים ה-150. נטל חלק במבצע ויסלה-אודר. ב-30 באפריל 1945, בעת הקרב על ברלין השתתפה יחידתו של ייגורוב, רגימנט חי"ר 79 של הדיוויזיה, בכיבוש הרייכסטאג. מיכאיל ייגורוב, יחד עם שני לוחמים נוספים (סמל מליטון כנתריה וקצין פוליטי אלכסיי ברסט) הניפו את הדגל האדום על גג הרייכסטאג. על מעשה זה הוענק לכנתריה וייגורוב תואר גיבור ברית המועצות.

בשנת 1947 השתחרר משירות הצבאי וחזר לכפר הולדתו. בהמשך עבר להצגורר בעיר רודניה, בה עבד במפעל לייצור שימורים. הרבה לנסוע ברחבי מחוז סמולנסק עם הרצאות על כיבוש הרייכסטאג. במאי 1965 יחד עם מליטון כנתריה, פתח את מצעד יום הניצחון במוסקבה.

מיכאיל ייגורוב נספה בתאונת דרכים ב־20 בינוי 1975, כאשר משאית התנגשה ברכב הפרטי, בו הוא נהג. הוא נקבר בפארק הזיכרון לגיבורים, צמוד לחומת המבצר של סמולנסק. ביתו הפרטי הפך למוזיאון לזכרו.

## קישורים חיצוניים

* על מיכאיל ייגורוב באתר גיבורי המדינה 

קטגוריה:אנשי הצבא האדום במלחמת העולם השנייה
קטגוריה:מעוטרי גיבור ברית המועצות
קטגוריה:פרטיזנים סובייטים
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור המלחמה הפטריוטית הגדולה
קטגוריה:מעוטרי הכוכב האדום
קטגוריה:מעוטרי עיטור התהילה
קטגוריה:הרוגי תאונות דרכים בברית המועצות
קטגוריה:סובייטים שנולדו ב-1923
קטגוריה:סובייטים שנפטרו ב-1975
המייסד

**המייסד** (באנגלית: **The Founder**) הוא סרט דרמה ביוגרפי אמריקאי משנת 2016, בבימויו של ג'ון לי הנקוק ובכיכובו של מייקל קיטון.

הסרט עוסק בסיפור שמאחורי הקמת ענקית המזון המהיר מקדונלד'ס והאיש השנוי במחלוקת, ריי קרוק, שהפך אותה לאימפריה.

הקרנת הבכורה של הסרט התקיימה ב-7 בדצמבר 2016, והוא יצא באופן רשמי לאקרנים בארצות הברית ב-20 בינואר 2017. הסרט גרף בסך הכל מעל ל-24 מיליון דולרים ברחבי העולם.

## תקציר העלילה
עלילת הסרט מתמקדת בריי קרוק הכריזמטי המחפש דרכים להתעשר ולהטביע את חותמו על העולם. לאחר כישלונות רבים לבסוף קרוק נאלץ להיות איש מכירות נודד של מכונות מילקשייק.

ביום אחד במהלך 1954 הוא מקבל הזמנה ממסעדה לא מוכרת בסן ברנרדינו שבקליפורניה. שם הוא נפגש עם האחים ריצ'רד (מגולם על ידי ניק אופרמן) ומוריס (מגולם על ידי ג'ון קרול לינץ') מקדונלד אשר פיתחו עבור מסעדת "מקדונלד'ס" הקטנה שלהם מערכת יעילה וגישה חדשנית למזון מהיר המאפשרת להגיש ללקוחות אוכל כ-30 שניות בלבד לאחר ביצוע ההזמנה. קרוק מיד רואה את הפוטנציאל של העסק להתרחבות בקנה מידה עצום. בעקבות כך קרוק החל לעבוד בשיתוף פעולה הדוק עם האחים מקדונלד. קרוק מעודד את האחים בתחילה להקים רשת הכוללת סניפים רבים ברחבי ארצות הברית. בהמשך קרוק מבוצע בערמומיות עסקית וללא כל מעצורים או ייסורי מצפון את רכישת מקדונלד'ס תוך הפקעת השם המקורי והמסעדה המקורית מהאחים מקדונלד (וכמו גם הריסת המסעדה המקורית), והפיכתה לרשת מזון מהיר כלל עולמית תוך כדי התעשרות מסחררת.

## צוות השחקנים הראשי
* מייקל קיטון בתפקיד ריי קרוק
* ניק אופרמן בתפקיד ריצ'רד "דיק" מקדונלד
* ג'ון קרול לינץ' בתפקיד מוריס "מק" מקדונלד
* לינדה קרדליני בתפקיד ג'ואן סמית'
* בי ג'יי נובאק בתפקיד הארי זונבורן
* לורה דרן בתפקיד את'ל קרוק
* ג'סטין רנדל ברוק בתפקיד פרד טרנר
* קייט קנילנד בתפקיד ג'ון מרטינו
* פטריק וילסון בתפקיד רולי סמית'
* גריף פורסט בתפקיד ג'ים זיין
* ווילבור פיצג'רלד בתפקיד ג'רי קאלן
* אפמו אומילאמי בתפקיד מר מרימן

## קישורים חיצוניים

### כתבות
* 

## הערות שוליים

קטגוריה:סרטי 2016
קטגוריה:סרטים היסטוריים
קטגוריה:סרטים ביוגרפיים אמריקאיים
קטגוריה:מקדונלד'ס
קטגוריה:סרטים עם מוזיקה מאת קרטר בורוול
הבחירות המקדימות לנשיאות ארצות הברית במפלגה הרפובליקנית 2024

**הבחירות המקדימות לנשיאות ארצות הברית במפלגה הרפובליקנית 2024** הן בחירות מקדימות בהן נבחר מועמד מטעם המפלגה הרפובליקנית להתמודד ב. דונלד טראמפ, נשיא ארצות הברית ה-45 שכיהן בין השנים 2017–2021, נבחר לאחר שזכה ב-2,268 צירים בבחירות המקדימות ברחבי המדינה. הבחירות התקיימו בכל 50 מדינות ארצות הברית, מחוז קולומביה וחמש טריטוריות נוספות בין ינואר ליוני 2024. טראמפ הודיע על כוונתו לרוץ לכהונה שנייה ב-15 בנובמבר 2022. טראמפ הוביל בפער גדול בסקרים, ונותר המועמד היחיד לאחר פרישתה של ניקי היילי ב-6 במרץ 2024.

הבחירות החלו עם אספות הבחירה באיווה ב-15 בינואר 2024 בהן ניצח טראמפ עם כ-51% מהקולות, מה שזיכה אותו ב-20 צירים, כמחצית מכמות הצירים הכוללת של המדינה. טראמפ בהמשך זכה בכל מדינה וטריטוריה בהתמודדויות שהתקיימו לאחר מכן, למעט במקדימוֹת במחוז קולומביה (וושינגטון הבירה), בו ניצחה היילי בפעם הראשונה במסע הבחירות שלה.

ב-6 במרץ 2024 פרשה היילי מהמרוץ לאחר ניצחון משמעותי של טראמפ ב"יום שלישי הגדול" (יום בו נערכות בחירות במדינות רבות) ב-15 מתוך 16 המדינות בהן נערכו התמודדויות באותו יום. פרישה זו הפכה את טראמפ למועמד המפלגה הרפובליקנית הנבחר בפועל, לאחר שנשאר ללא כל מועמד נגדו בבחירות. עם זאת, הבחירות המשיכו להתקיים אף על פי פרישתה של היילי, במטרה לבחור את הצירים שהתכנסו ביולי כחלק מהוועדה הרפובליקנית הלאומית ויבחרו רשמית את מועמד המפלגה.

בוועדה הרפובליקנית הלאומית במילווקי, הוכרז טראמפ רשמית כמועמד המפלגה הרפובליקנית לבחירות לנשיאות שייערכו בנובמבר 2024. בוועידה הכריז טראמפ על סגנו לקמפיין, ג'יי. די. ואנס.

## רקע
ב-3 בנובמבר 2020 התקיימו בחירות לנשיאות ארצות הברית. בבחירות אלו התמודד הנשיא המכהן דאז דונלד טראמפ מטעם המפלגה הרפובליקנית נגד ג'ו ביידן מהמפלגה הדמוקרטית שכיהן כסגנו של הנשיא לשעבר ברק אובמה בשנים 2009–2017. ביידן זכה בבחירות אלו והושבע לנשיאות ב-20 בינואר 2021 יחד עם סגניתו קמלה האריס.

טראמפ, שהפסיד בבחירות, הודיע ב-15 בנובמבר 2022 על כוונתו להתמודד על כהונה שנייה. לאחר שנבחר, טראמפ הפך לנשיא הראשון שמכהן שתי כהונות לא רצופות מאז הנשיא גרובר קליבלנד.

## מועמדים
### מועמדים שעדיין מתמודדים

### מועמדים שפרשו

## תוצאות הבחירות


File:2024 Republican Party presidential primary results by pledged delegate allocation.svg|הקצאת הנציגים


## קישורים חיצוניים

*
*

## הערות שוליים

קטגוריה:הבחירות המקדימות לנשיאות ארצות הברית
קטגוריה:המפלגה הרפובליקנית (ארצות הברית)
קטגוריה:2024 בארצות הברית
מרק מרטל

**מרק מרטל** (באנגלית: **Marc Martel**; נולד ב-16 בנובמבר 1976) הוא זמר קנדי, אשר התפרסם בעיקר בזכות הדמיון בין קולו לזה של פרדי מרקיורי והקלטת קטעי השירה בסרט הביוגרפי אודות להקת Queen, רפסודיה בוהמית.

בעברו, היה חבר בלהקת הרוק הנוצרי Downhere, בלהקת Queen (להופעה אחת בלבד), בלהקת המחווה הרשמית ללהקת Queen- The Queen Extravaganza ולהקת מחווה נוספות.

כיום, חבר בלהקת המחווה One Vision of Queen.

## ביוגרפיה
### ילדות
מרטל נולד למישל מרטל וברברה ברספורד ב-16 בנובמבר 1976.

### קריירה
#### Downhere
בשנת 1999 מרטל למד במכללה הנוצרית, בריירקרסט בקרונפורט, שם פגש את שותפו לחדר, הזמר, הגיטריסט והקלידן, ג'ייסון ג'רמן. השניים גייסו נגנים והקימו את להקת Downhere, אשר פיתחה את הסגנון הייחודי שלה במהלך סיבוב הופעות שנערך מטעם בריירקרסט. לאחר 4 שנות לימודים, עברה הלהקה לנאשוויל וחתמה עם חברת התקליטים הנוצרית Word Records. הלהקה הוציאה לאור 10 אלבומים לפני שיצאה להפסקה ב-1 בינואר 2013.

#### The Queen Extravaganza
בשנת 2011 השתתף מרטל בתחרות שערך רוג'ר טיילור במטרה למצוא סולן ללהקת Queen Extravaganza, להקת המחווה הרשמית ללהקת Queen. לתחרות הגיש סרטון, בו מבצע גרסת כיסוי לשיר "Somebody to Love" מאת הלהקה. טיילור העלה את הסרטון לרשת החברתית יוטיוב, ונכון ל-19 בינואר 2024, הסרטון צבר 22,907,383 צפיות. בשנת 2012, הוכרז מרטל כזוכה בתחרות. בעקבות זכייתו, יצא לסיבוב הופעות בן 4 שנים עם להקתו החדשה, The Queen Extravaganza. במסגרת סיבוב ההופעות, הופיעה הלהקה בתוכנית המציאות American Idol יחד עם להקת Queen וביצעו יחד את שיר הזכייה של מרטל בתחרות של טיילור. בשנת 2017 עזב מרטל את הלהקה.

#### להקות מחווה אחרות
מרטל היה חבר בלהקות מחווה רבות (חלקן כתובות תחת הכותרת "שיתופי פעולה בולטים"), המפורסמת שבהן היא להקתו הנוכחית, One Vision of Queen, איתה הקליט 3 סינגלים ואלבום הופעה.

#### [[קולנוע]] ו[[גיימר|גיימינג]]
* בשנת 2016 דיבב את Withered Foxy עבור משחק המחשב "Five Nights at Freddy's World".
* באותה שנה ביצע גרסת כיסוי לשיר "Last Christmas" מאת להקת !Wham שהופיעה במשחק המחשב "Just Dance 2017".
* בשנת 2017 ביצע גרסת כיסוי לשיר "Footloose" מאת קני לוגינס, שהופיעה במשחק המחשב "Just Dance 2018".
* בשנת 2018, מרטל תרם את קולו עבור קטעי השירה המופיעים בסרט רפסודיה בוהמית.

#### קריירת סולו
במהלך קריירת הסולו שלו, שחרר מרטל 4 אלבומי אולפן, 3 אלבומי הופעה, 2 אלבומי אוסף, 9 מיני אלבומים ו-12 סינגלים.

## דיסקוגרפיה

### אלבומי אולפן

### אלבומי הופעה

### אוספים

### מיני-אלבומים

### סינגלים

## קישורים חיצוניים

* 

קטגוריה:זמרים קנדים
קטגוריה:קנדים שנולדו ב-1976
האכלת חתולי רחוב

ממוזער|שמאל|חתול רחוב ירושלמי ניזון משאריות של לחם
**האכלת חתולי רחוב** היא מנהג שנוי במחלוקת המהווה לעיתים סיבה למריבות בין שכנים.

חתולי רחוב ביישובים עירוניים ניזונים מבעלי חיים שונים ומשאריות מזון של האדם. יש תושבים שמחליטים לסייע בתזונת חתולי הרחוב באמצעות שאריות ממזונם או אפילו על ידי רכישת מזון חתולים וחלוקתו. חלק מחובבי החתולים דואגים לתזונת חתולי הרחוב ומאכילים אותם במקומות קבועים. המסתייגים לא רוצים את החתולים בסביבתם ממגוון סיבות, פגיעה בבעלי חיים אחרים, שאריות מזונם מזמנים בעלי חיים נוספים, כמו עכברים, החתולים הבאים לאכול מפרישים בסביבה את צורכיהם והסכנה של הפצת מחלות.

יש בעולם חובבי חתולים ויש המסתייגים מהם ואפילו יש אנשים, חמישה עד עשרה אחוזים מהאוכלוסייה, אלרגים לחתולים מנגד מצביעים חובבי החתולים על הדברת בעלי חיים מזיקים על ידי חתולים כמו עכברים ונחשים

סכסוכי שכנים סביב סוגיה זו הגיעו לבתי משפט ובמקרה מסוים הוצא בבית משפט השלום צו מניעה נגד מאכילת חתולים ובהמשך דנו בנושא בית משפט מחוזי ובית המשפט העליון. יש חובבי חתולי רחוב המקדישים לנושא זמן ומשאבים כספיים, חרף ביקורתם של המתנגדים להאכלת חתולי רחוב.

## הסדרה
ריבוי המחלוקות בנושא האכלת חתולי רחוב הביאו מוסדות שונים לקביעת דרכי פעולה בנושא. המשרד להגנת הסביבה פרסם את ההנחיות הבאות:
[ממוזער|שמאל|האכלת חתולי רחוב ב[מסינה]]
# יש להאכיל את החתולים בשטח שאינו מסכן את החתולים ואינו מהווה מטרד לתושבים.
# יש להאכיל את חתולי הרחוב במזון יבש ואיכותי, בזמנים ומקומות קבועים, בכמות הנדרשת לכל ארוחה ולא מעבר לכך.
# יש להקפיד לאסוף את שאריות המזון ואת כלי האוכל בגמר ההאכלה, ולדאוג שהמקום יישאר נקי.
# יש לדאוג למי שתייה.
# תנאי סניטציה: סביבה נקיה מפסולת ופחי אשפה סגורים.
# יש לדאוג ככל שניתן לבריאותם של החתולים המואכלים ולגלות ערנות למצבם הרפואי.
[ממוזער|שמאל|האכלת חתולי רחוב ב[רומא, בצלחות, על גדר]]
האגודה לתרבות הדיור פרסמה את ההנחיות הבאות:
# יש להאכיל את החתולים בשטח שאינו מסכן את החתולים ואינו מהווה מטרד לתושבים, בפינה, במקום שקט, רחוק מהכביש, לא בקרבת כניסות לבתי מגורים ולא בחדרי מדרגות. על מנת למנוע כניסה של החתולים לבתי המגורים, יש לשמור על דלתות הכניסה סגורות ועל פחי האשפה סגורים.
# יש להאכיל את חתולי הרחוב במזון יבש ואיכותי, בזמנים ומקומות קבועים, בכמות הנדרשת לכל ארוחה ולא מעבר לכך. יש להקפיד לאסוף את שאריות המזון ואת כלי האוכל בגמר ההאכלה, ולדאוג שהמקום יישאר נקי.
# יש לדאוג למי שתייה.
# תנאי סניטציה: סביבה נקיה מפסולת ופחי אשפה סגורים.
# יש לדאוג ככל שניתן לבריאותם של החתולים המואכלים ולגלות ערנות למצבם הרפואי.

## לקריאה נוספת
* "חתולי הרחוב שלי", רפאלה בילסקי, הוצאת כרמל 2007

## הערות שוליים

קטגוריה:חתול
קטגוריה:מנהגים
קטגוריה:גידול בעלי חיים
ג'ורג' טאונס

**ג'ורג' וושינגטון בונפרטה טאונס** (באנגלית: **George Washington Bonaparte Towns**; ) היה עורך דין ופוליטיקאי אמריקאי מג'ורג'יה, איש המפלגה הדמוקרטית, שכיהן כמושל ג'ורג'יה ה-39 בשנים 1847–1851, וייצג אותה בשלוש תקופות כהונה נפרדות בבית הנבחרים של ארצות הברית.
## ראשית חייו
ג'ורג' טאונס נולד במחוז וילקס שבג'ורג'יה כבנם של מרגרט ג'ורג' הארדויק וג'ון טאונס. הוריו היו תושבי וירג'יניה שעברו להתיישב בג'ורג'יה.

זמן קצר לאחר לידתו, עברה המשפחה במקומות שונים בג'ורג'יה, בהם הוא התחנך בבתי ספר שונים. הוא למד רפואה בעיר איטונטון, אך לאחר שלימודיו נקטעו עקב פציעה, הוא עבר למונטגומרי, אלבמה, שזמן קצר לפני כן התקבלה כמדינה בארצות הברית. שם הוא למד משפטים, וב-1824 התקבל ללשכת עורכי הדין של מונטגומרי.

עם חלוף הזמן הפך טאונס לדמות בולטת, וב-1826 רכש את העיתון "אלבמה ג'ורנל". באותה שנה הוא נישא לאשתו הראשונה, מרגרט ג'יין קמפבל, שנפטרה עקב בריאות רופפת ימים ספורים לאחר טקס הנישואים. בעקבות מות רעייתו, שב טאונס לג'ורג'יה והתיישב במחוז טלבוט.

ב-1828 היה טאונס לאחד מחברי המועצה הראשונים של העיר טלבוטון, שם הוא גם פתח משרד עורכי דין. באותה תקופה הוא גם שירת כקולונל ברגימנט ה-65 של המיליציה של ג'ורג'יה.
## קריירה פוליטית
את הקריירה הפוליטית שלו החל טאונס ב-1829 כתומך של האיחוד וכמתנגד לתנועת הביטול, כאשר כיהן בבית הנבחרים של ג'ורג'יה בסנאט שלה. לאחר מכן הוא נבחר לבית הנבחרים של ארצות הברית, בו הוא כיהן בשנים 1835–1839, בשנים 1837–1839, ובשנים 1846–1847. אשתו השנייה של טאונס, מרי וינסטון ג'ונס טאונס, הייתה בתו של ג'ון וינסטון ג'ונס, שכיהן כיושב ראש בית הנבחרים של ארצות הברית, ולזמן מה כיהנו השניים בבית הנבחרים במקביל.

בשנים 1847–1851 כיהן טאונס כמושל ג'ורג'יה ה-39. ב-23 בספטמבר 1850 הוא ביקש מהאספה הכללית של המדינה לאפשר את קיומן של בחירות מיוחדות לנציגים לוועידה המדינתית להחלטה על קבלתה של פשרת 1850.
## מותו
ג'ורג' טאונס נפטר במייקון, ג'ורג'יה ב-15 ביולי 1854. הוא נטמן בבית הקברות רוז היל שבעיר. על שמו קרוי מחוז בג'ורג'יה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 294-295


## קישורים חיצוניים
* ג'ורג' טאונס באתר אגודת המושלים הלאומית 
* 
* ג'ורג' טאונס באנציקלופדיה החדשה של ג'ורג'יה 
* ג'ורג' טאונס באתר The Political Graveyard 
* 

## הערות שוליים

קטגוריה:אמריקאים ילידי ג'ורג'יה
קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית הנבחרים של ארצות הברית מג'ורג'יה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי האספה הכללית של ג'ורג'יה
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1801
קטגוריה:אמריקאים שנפטרו ב-1854
גבינה נבלוסית

**גבינה נבלוסית** (בערבית: **جبنة نابلسية**) היא גבינה מלבנית, לבנה ומלוחה ממשפחת הגבינות החצי-קשות שמקורה בעיר שכם.

הגבינה נחשבת לפופולרית בירדן ובקרב תושבי הגדה המערבית.

גבינה זו נחשבת למרכיב עיקרי בקינוח הכנאפה.

## אטימולוגיה
הגבינה מכונה נבלוסית על שם העיר שכם, שבה היא נוצרה.

## ייצור ואחסון
הגבינה הנבלוסית עשויה בדרך כלל מחלב כבשים מפוסטר, אך ניתן להכינה גם מחלב עיזים.

## מרקם וטעם
צבע הגבינה הוא לבן, יש לה מרקם חלק, טעמה מלוח והיא הופכת לרכה וגמישה כאשר מחממים אותה.

ניתן לדמות את מרקמה של הגבינה למוצרלה, אך טעמה הוא תוצאה של השריית מי הגבינה במלח ופירותיו של עץ המחלב ושיח אלת המסטיק.

## קישורים חיצוניים

## הערות שוליים

קטגוריה:המטבח הערבי: מאכלי חלב
קטגוריה:המטבח הישראלי
קטגוריה:המטבח הלבנוני
קטגוריה:המטבח הפלסטיני
קטגוריה:המטבח הסורי
קטגוריה:גבינות כבשים
נבלוסית
קוגל אטריות

**קוגל איטריות** (ביידיש: **לאקשן קוגל**; בפי יוצאי פולין והונגריה: **קיגל**) הוא פשטידה יהודית אשכנזית, סוג פופולרי של קוגל שנעשה עם אטריות (לוקשן או לאקשן) ומגוון מרכיבי מוצרי חלב או פרווה, המוגש באופן מסורתי בשבתות ובחגים כמנת תוספת.

## אטימולוגיה
שם המנה מגיע מהמילה ביידיש קוגל (בגרמנית: kugel) שמשמעותה כדור. מקורו של השם ככל הנראה בהתייחסות לכדורי הבצק העגולים שהונחו במרכז הצ'ולנט, תבשיל השבת המסורתי, כדי לבשל אותם לצידו ולספוג את טעמיו לשימוש מאוחר יותר כתוספת. לאחר מכן הקוגל התפתח לצורתו הנוכחית במהלך המאה ה-13. בחלק מהדיאלקטים היידיים, בעיקר ביידיש התיכונה שדוברה בפולין ומזרח הונגריה, נהגית המילה כמו "קיגל". ההגייה האחרונה לא שרדה בקרב יהדות ארצות הברית בתחילת המאה ה-20 בשל הדמיון הלשוני שלה לטכניקת תרגילי הקיגל.

## היסטוריה
אף על פי שקוגל האטריות המתוק הוא הפופולרי, יש מגוון רחב של סוגי קוגל אטריות, החל מהמתוק, המתקתק ועד למלוח ולחריף. ניתן לאפות אותו בסיר ברזל כבד גדול או בסירים קטנים אישיים. קוגל אטריות מכיל לרוב צימוקים או פירות יבשים אחרים, אם כי יש הבוחרים להשמיט אותם כהעדפה אישית. באופן מסורתי הקוגל היה מכוסה בשטרויזל וקינמון או לא היה מכוסה כלל, אולם החל מהמאה ה-20 קוגל איטריות החל להיות מכוסה בארצות הברית בעיקר במגוון תוספות כולל קורנפלקס כתוש.

היהודים הליטאים ידועים בהעדפתם למאכלים מתובלים בכמות נכבדת של מלח בישול ופלפל שחור (כמו הקוגל הירושלמי החריף) בעוד שהיהודים הפולנים, ובמיוחד אלה מגליציה, ידועים בהעדפתם למאכלים מתוקים, והם אבות קוגל האטריות המתוק. כשהיהודים נמלטו מדיכוי ופוגרומים אנטישמיים במזרח אירופה ומצאו מקלט באמריקה הצפונית (קנדה וארצות הברית) לפחות מאז המאה ה-19, יהודים רבים יותר היגרו לשם מפולין מאשר מליטא, מה שהביא לכך שמכיני הקוגל המתוק השפיעו יותר על המטבח היהודי האמריקאי.

## סוגים
[ממוזער|[קוגל ירושלמי]]
קוגל אטריות מתוק הוא הסוג הנפוץ ביותר של קוגל אטריות, והוא נעשה לעיתים קרובות בבית על ידי אנשים בקהילה היהודית במיוחד בחגי ישראל ומועדים שונים ובשבתות. זוהי גם מנה פופולרית במעדניות ומסעדות יהודיות שונות באמריקה.

על אף שחלקם מעדיפים את קוגל האיטריות ללא תוספות, כיוון שנהנים מהחלק העליון המסורתי של הקוגל, המורכב מאטריות שהופכות פריכות בתהליך האפייה, אחרים מעדיפים את קוגל האטריות עם מגוון תוספות כולל דגנים מרוסקים שונים כמו קורנפלקס כאמור. תוספת שטרויזל או פירורי לחם זכתה לראשונה לפופולריות בקרב יהדות גרמניה. יהודים באמריקה הדרומית מפזרים על קוגל האיטריות אגוזי פקאן. ניתן להוסיף לקוגל אטריות מלוח פירורי לחם, בדומה למקרוני עם גבינה.

תוספת קורנפלקס לקוגל אטריות מתוק, בדרך כלל לאלה המכילים מרכיבי חלב ולא פרווה, זכתה לפופולריות לראשונה בתחילת המאה ה-20 בארצות הברית כמפגש של המטבח היהודי האשכנזי עם המטבח האמריקאי. את התוספת הזו מכינים על ידי ריסוק קורנפלקס ביד או במעבד מזון, וערבוב עם סוכר, קינמון וחמאה מומסת.

## ראו גם
* המטבח הישראלי

## קישורים חיצוניים
* 

## הערות שוליים

קטגוריה:שבת
קטגוריה:מילים וביטויים ביידיש
קטגוריה:המטבח הישראלי
קטגוריה:המטבח היהודי
קטגוריה:המטבח האשכנזי
קטגוריה:פסטה
קטגוריה:מאכלי אטריות
יחסי ברזיל–גאורגיה

**יחסי ברזיל–גאורגיה** הם יחסי החוץ בין **[[ברזיל]]** ל**[[גאורגיה]]**. שתי המדינות חברות באומות המאוחדות.

## היסטוריה
ברזיל הכירה בגאורגיה לאחר שהתפרקה מברית המועצות. יחסים דיפלומטיים בין שתי המדינות כוננו באפריל 1993.

ב-2008, במהלך מלחמת גאורגיה–רוסיה, ברזיל ביקשה משתי המדינות לחפש דרכים לשלום ביניהן. ברזיל לא הכירה בעצמאותן של אבחזיה ודרום אוסטיה ורואה בהן חלק מגאורגיה.

באוגוסט 2011 ביקר שר החוץ של גאורגיה  בברזיל. באפריל 2012 ערך ראש ממשלת גאורגיה, ניקה גילאורי, ביקור רשמי בברזיל, והיה לראש ממשלת גאורגיה הראשון שביקר במדינה. בשנת 2017 ביקר שר החוץ של ברזיל  בטביליסי.

שתי המדינות חתמו על כמה הסכמים דו-צדדיים כגון מזכר הבנות בין משרד החוץ של ברזיל למשרד החוץ של גאורגיה בנושא התייעצויות פוליטיות (2011) ומזכר הבנות על שיתוף פעולה כלכלי (2012).

ב-2015 חתמו המדינות על הסכם המאפשר כניסת תיירים ועסקים בין המדינות ללא ויזה.

## נציגויות דיפלומטיות
* לברזיל יש שגרירות בטביליסי שנפתחה ב-2011.
* לגאורגיה יש שגרירות בברזיליה שנפתחה ב-2010.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Whatever (שיר)

"**Whatever**" (בעברית: "**בְּכָל מִקרֶה**") הוא שיר של הדי ג'יי הנורווגי קייגו, שהוקלט על ידי הזמרת-יוצרת האמריקאית אווה מקס. הוא יצא לאור ב-19 בינואר 2024, בהוצאת חברת התקליטים RCA רקורדס, כסינגל מתוך האלבום *[[Kygo (אלבום)|Kygo]]*. את השיר כתבו מקס, קליאו טייה, קייגו, פטריק מרטין, ג'ונה שיי ורולו ספרקלי להפקה מוזיקלית של קייגו ומרטין. קרדיט לגלוריה אסטפן, טים מיטשל ושאקירה ניתן בעקבות דגימה שנלקחה מתוך הלהיט "Whenever, Wherever" שהוציאה שאקירה בשנת 2001.

## רקע וכתיבה
השיר נכתב על ידי מקס, קליאו טייה, קייגו, פטריק מרטין, ג'ונה שיי ורולו ספרקלי והופק על ידי קייגו ומרטין. קרדיט לגלוריה אסטפן, טים מיטשל ושאקירה ניתן בעקבות דגימה שנלקחה מתוך הלהיט "Whenever, Wherever" שהוציאה שאקירה בשנת 2001. מקס פרסמה תמונות של מאחורי הקלעים במהלך דצמבר 2023 בעת צילומי הווידאו קליפ. קייגו פרסם קטע קצר מתוך השיר ב-3 בינואר 2024 בפלטפורמות המדיה החברתית שלו. הוא פרסם קטע נוסף ב-5 בינואר. מקס פרסמה קטע אחרון בסמוך לכך.

כאשר יצא, זכה "Whatever" לביקורות חיוביות. בפורבס נכתב: .

## וידאו קליפ
הווידאו קליפ הרשמי של השיר פורסם ב-19 בינואר 2024, ביום יציאתו כסינגל רשמי. בתחילתו, ישנה סצנה עם טלפון ציבורי ריק, כשמקס נמצאת לידו, על כביש מהיר בלב מדבר. השיר מתחיל להתנגן וזו עומדת מאחורי רכב ומתחילה לבצע את הבית הראשון, כשהיא לבושה בבגדי עור בצבע שחור ואוחזת בשרשרת צלב. בהמשך לכך, היא מתחילה ללכת במורד הכביש עם מספר קלוז אפים המציגים אותה בלבד. בהמשך לכך, נעשה שימוש באפקטים חזותיים של חול המכסה את הכביש והקליפ ממשיך להתגולל.

בסצנה העוקבת, מקס מטפסת על הרים במדבר, כשהיא לבושה בשמלה שחורה ומפוארת. שימוש חוזר באפקטים חזותיים כול יהלומים המקיפים אותה מכל כיוון, כמו גם שינוי צבע השמיים. לאחר מכן, ישנו מטוס מדגם ACHR שטס באוויר ויוצר את עטיפת הסינגל עצמו. לבסוף, היהלומים מתאגדים לכדי מראה ומקס מביטה בעצמה, במבט אדיש.

נכון לינואר 2024 עומד מונה הצפיות של הקליפ על למעלה מ-130 אלף צפיות.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קייגו
קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי גלוריה אסטפן
קטגוריה:שירים שנכתבו על ידי שאקירה
קטגוריה:שירים על כאב לב
קטגוריה:שירים על פרידה
קטגוריה:סינגלים שהגיעו למקום הראשון בנורווגיה
קטגוריה:סינגלים בהוצאת סוני מיוזיק
קטגוריה:סינגלים בהוצאת RCA רקורדס
אדריאן בושה

**אדריאן בושה** (באנגלית: **Adrian Bouchet** נולד; 1974) הוא שחקן אנגלי.

## ביוגרפיה
בושה נולד ברודזיה. משפחתו עזבה את המדינה במהלך מלחמת הסבך הרודזי לבריטניה. הוא בוגר אוניברסיטת ברמינגהאם. הוא למד בבית הספר למשחק בבירמינגהם.

## קריירה
הוא החל לשחק בהפקות טלוויזיה בסוף שנות ה-90. בושה הוא גם שחקן תיאטרון. הוא שיחק בין היתר במחזות הלילה השנים עשר, מקבת' ורומיאו ויוליה.

בושה לוהק לתפקיד מארק אנטוני בפרק קלאופטרה בסדרת הטלוויזיה "The Mystery Files*" וגם בתור "ריוטמוס" בפרק [[המלך ארתור]] של אותה סדרה בעונה הראשונה.

בשנת 2011, הוא קיבל את פרס השחקן הטוב ביותר הבינלאומי בפסטיבל הסרטים הבינלאומי על הופעתו בסרט '"A Brunette Kiss" מול בריידי לטונה. בשנת 2012 שיחק בסרט הפעולה "ראיון עם מתנקש".

בשנת 2014 הוא גילם אביר אלמוני בסרט "Morning Star" שמביא את עצמות חברו שמת בקרב למשפחתו.   באותה שנה הוא שיחק בתפקיד [[רוברט ברוס]] בסרט העלילתי *Battle of Kings: Bannockburn*. באותה שנה הוא גילם סמל ב[[צבא ארצות הברית]] מול [[מאט דיימון]] ו[[ג'ורג' קלוני]] בסרט [[ציידי האוצרות (סרט)|ציידי האוצרות]] בבימויו של קלוני.

ב-2015 גילם את תפקידו של *לוקאן'' בסרט "ארתור ומרלין". שנתיים לאחר מכן, הוא לוהק לתפקיד בסרט "קינג ארתור: אגדת החרב".

ב-2016 גילם את תפקידו של "יהודה בן חור" בסרט "אסיילום". 

מ-2017 עד 2020 גילם בושה את סטייפה, קפטן המשמר של המלך אלפרד, ב-21 פרקים של הממלכה האחרונה. 

בשנת 2019 הוא גילם את התפקיד של בילי פורד בסרט המדע בדיוני "Monster Island" . 

בשנת 2021 הוא גם שיחק את הקיסר הרומאי פרידריך הראשון, קיסר האימפריה הרומית הקדושה, בשבעה פרקים של סדרת הטלוויזיה הספרדית מימי הביניים, "Glow and Darkness" עם ג'יין סימור וג'ואן קולינס .

## קישורים חיצוניים

## הערות שוליים

קטגוריה:מהגרים לממלכה המאוחדת
קטגוריה:בוגרי אוניברסיטת ברמינגהאם
קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1974
יאניס סטויקה

**יאניס איליה סטויקה** (ברומנית: **Ianis Ilie Stoica**; נולד ב-8 בדצמבר 2002 בבוקרשט שברומניה) הוא כדורגלן רומני המשחק בעמדת החלוץ בקבוצת אסטרלה דה אמדורה מליגת העל הפורטוגלית.

## קריירת מועדונים
סטויקה החל לשחק במחלקת הנוער של פטרולול פלוישט בשנת 2009, כאשר אביו פומפיליו  חתם בקבוצה הבוגרת של המועדון. בשנת 2016, כאשר המועדון פורק, הוא עזב אותו, ועבר למחלקת הנוער של פרייבורג, ולאחר חצי שנה הצטרף למחלקת הנוער של סטיאווה בוקרשט.

ב-25 באוקטובר 2017, בגיל 14, ערך סטויקה את הופעת הבכורה שלו בקבוצה הבוגרת של סטיאווה בוקרשט, בניצחון 6-1 על סנטאטאה קלוז' במסגרת שלב 32 הגדולות של הגביע הרומני לעונת . בהופעה זו הפך להיות השחקן הצעיר ביותר שעורך הופעה במדי הקבוצה הבוגרת של המועדון, והוא אף הבקיע את שער הבכורה שלו בהופעה זו.

ב-9 בינואר 2019 הושאל סטויקה לדונראה קלראש מליגת העל הרומנית עד לתום עונת . ב-17 בפברואר ערך את הופעת הבכורה שלו במועדון, בתיקו 0-0 נגד וולונטר במסגרת המחזור ה-24 בליגה. הוא ערך שתי הופעות ליגה במהלך תקופת ההשאלה.

בהמשך הושאל סטויקה לקבוצות פטרולול פלוישט, מטאלוגלובוס בוקרשט ו-CSM סלאטינה מליגת המשנה הרומנית.

לקראת עונת  חזר סטויקה לסטיאווה בוקרשט. ב-17 בדצמבר 2022 הושאל סטויקה עד לתום עונת  לאוניברסיטת קלוז' מליגת העל הרומנית. בתום העונה הוארכה השאלתו בעונה נוספת.

ב-7 בפברואר 2024 לאחר שבע שנים עזב את סטיאווה וחתם בהרמנששטאדאט.

## קישורים חיצוניים

## הערות שוליים

קטגוריה:כדורגלנים רומנים
קטגוריה:חלוצי כדורגל רומנים
קטגוריה:כדורגלני סטיאווה בוקרשט
קטגוריה:כדורגלני פטרולול פלוישט
קטגוריה:כדורגלני אוניברסיטת קלוז'
קטגוריה:כדורגלני הרמנשטאדט
קטגוריה:כדורגלני אסטרלה דה אמדורה
קטגוריה:רומנים שנולדו ב-2002
אליעזר והגזר (סרט)

**סיפורי לוין קיפניס** - **אליעזר והגזר** הוא סרט הנפשה לילדים שהופק בשנת 1994, המבוסס על פי סיפורי הילדים מאת לוין קיפניס. הסרט הופץ על ידי קלסיקלטת בקלטות וידאו בשנת 1994. בינואר 2003 יצא הסרט ב-DVD, כיום הסרט חודש לאנימציה חדשה עם אותו קריינות של דליק ווליניץ.

## תקציר העלילה
בסרט מופיע חילזון זקן (בדיבוב דליק ווליניץ) המספר ארבעה סיפורי ילדים מאת לוין קיפניס. הסרט מלווה גם בשירי ילדים שכתב אותו מחבר אשר בוצעו על ידי חני נחמיאס.

## הסיפורים בסרט

# אליעזר והגזר
# המטריה הגדולה של אבא
# מעשה בכובע
# מעשה באפרוח שהלך לחפש אם אחרת

## השירים בסרט
שירי הקלטת שודרו בעבר בערוץ בייבי ובערוץ לולי. 
# גינה לי
# תפילת הגשם
# חידת הפרחים
# שיר הדחליל

קטגוריה:סרטי 1994
קטגוריה:סרטים בעברית
קטגוריה:סרטי ילדים ישראליים
קטגוריה:סרטי הנפשה ישראליים
קטגוריה:סרטים מצוירים ישראליים
קטגוריה:סרטים ישראליים מבוססי ספרים
קטגוריה:סרטי אנימציה שיצאו ישירות בפורמט לצפייה ביתית
קטגוריה:קלטות ילדים ישראליות
קטגוריה:סרטים ישראליים משנת 1994
קטגוריה:קלסיקלטת: קלטות
ג'רמי דה לאון

**ג'רמי אנדרה דה לאון רודריגס** (בספרדית: **Jeremy André de León Rodríguez**; נולד ב-18 במרץ 2004 בסן חואן שבפוארטו ריקו) הוא כדורגלן פוארטו ריקני המשחק בעמדת קשר הכנף בקבוצת ריאל מדריד קסטיליה מהסגונדה דיויסיון RFEF.

## קריירת מועדונים
בחודש ינואר 2022 הצטרף דה לאון למחלקת הנוער של קאסטיון. ב-6 במאי 2022 חתם על חוזה מקצועני ראשון במועדון, והחל לשחק בקבוצה הבוגרת של המועדון במסגרת הפרימרה דיוויסיון RFEF.

## קריירה בינלאומית
דה לאון נכלל בסגל נבחרת פוארטו ריקו עד גיל 20 לטורניר אליפות CONCACAF עד גיל 20 בשנת 2022.

דה לאון זומן לנבחרת הבוגרת בשנת 2024 במשחק הראשון שלו נגד אנגוליה כבש צמד ובישל.

## קישורים חיצוניים

## הערות שוליים

קטגוריה:כדורגלנים פוארטו ריקנים
קטגוריה:קשרי כדורגל פוארטו ריקנים
קטגוריה:כדורגלני קאסטיון
קטגוריה:כדורגלני ריאל מדריד קסטיליה
קטגוריה:כדורגלני הרקולס אליקנטה
קטגוריה:ילידי 2004
קניון סופיה

**קניון סופיה** (באנגלית: **Mall of Sofia**) הוא קומפלקס הכולל מרכז קניות ומשרדים הממוקם בעיר סופיה שבבולגריה.

המרכז נפתח ביוני 2006 וחולק את מתחמו עם מגדל סופיה (Sofia Tower).

חנויות הקניון מופעלות על ידי מותגים הגדולים בעולם וביניהן ניתן למצוא: רשתות אופנה מקומיות ובינלאומיות, מסעדות ובתי קפה, אולם קולנוע ומרכז בידור משפחתי.

## המבנה
מגדל הקניון בן ארבע קומות והוא משתרע על שטח של 70,000 מ"ר, מתוכם כ-35,000 מ"ר שייכים למרכז הקניות והבידור וכ-10,000 מ"ר מוקצים למשרדים:
* 8000 מ"ר - שטחים משותפים.
* מרכז בידור משפחתי IMAX.
* 700 מקומות חנייה

קובץ:Mall of Sofia 2009 20090405 049.JPG|הכניסה אל מרכז הקניות
קובץ:Mall of Sofia 2009 20090405 019.JPG|רחבת הקניון
קובץ:Mall of Sofia 2009 20090405 023.JPG|מדרגות נעות


## קישורים חיצוניים

## הערות שוליים

קטגוריה:סופיה: מבנים
קטגוריה:מרכזי קניות
Live קיסריה 2022 (אלבום של עדן בן זקן)

***Live'' קיסריה ''2022*** הוא אלבום ההופעה הראשון של הזמרת הישראלית עדן בן זקן. הוא יצא לאור ב-3 בינואר 2023 בהוצאת חברות התקליטים שרית הפקות וארומה מיוזיק. את הצילומים ערכו ב-9 באוגוסט 2022 במהלך הופעתה באמפי קיסריה והוא הוקלט והופץ בפלטפורמות הסטרימינג השונות.

עטיפתו של *Live* קיסריה *2022* עוצבה בהשראת אלבום האולפן השישי של בן זקן, עם או בלי לאהוב (2022).

## רקע
את ההופעה פתחה עדן בן זקן עם "מנגינה". בהמשך לכך, ביצעה יחד את "ניסיתי" ו"איך אתה הולך". ההופעה המשיכה בביצוע משולב של "רציתי" ו"ברחובות של תל אביב", עד לביצוע מחרוזת ראשונה של "תזיזו", "ג'נטלמן", "סירי" ו"הגענו הבנות". מחרוזת נוספת בוצעה מיד לאחר מכן, וכללה את "יאסו", "קוקוריקו", "אנא מג'נונה" ו"סירי". באמצע ההופעה, בוצע הלהיט "תרקדו" משנת 2019. בסיומו, עלתה לבמה הזמרת מאיה דדון שביצעה עימה את "חוץ ממך" משנת 2022. מאשאפ של "אגרוף" ו"מה קרה?" בוצע בהמשך.

לקראת המערכה האחרונה, ביצעה את "לזאת שניצחה", "אף אחד" ומחרוזת של שירים שקטים שכללה את "כשאתפרק", "מילה של גבר" ו"שורף לי בעיניים". ביצוע של "אלף כוכבים" שיצא באותה העת המשיך את ההופעה ואחריו מחרוזת אחרונה של "שיכורים מאהבה" שכללה את אותו השיר עליו נקראה המחרוזת, "תל אביב בלילה", "שמחה גדולה הלילה", "הלו הלו", "מלכת השושנים", "כולם באילת" ו"מאורסת". את ההופעה חתמה בן זקן עם "מועבט" ו-"WTF" ולבסוף "חיים שלי".

## רשימת רצועות

## היסטוריית יציאות לאור

## הערות שוליים

## קישורים חיצוניים

קטגוריה:אלבומי עדן בן זקן
קטגוריה:אלבומי הופעה בעברית
קטגוריה:אלבומי חברת ארומה מיוזיק
קטגוריה:אלבומי חברת שרית הפקות
בית ישמעילוף (רחוב החשמל)

**בית ישמעילוף** הוא בית מגורים בסגנון אקלקטי לשימור ברחוב בחשמל 10, פינת רחוב ברזילי, בשכונת רמת השרון, במרכז ההיסטורי של תל אביב. הבית תוכנן על ידי האדריכל דב טשודנובסקי בשנת 1925.

## על הבית
בית ישמעילוף הוקם בשנת 1925. הוא נמצא בפינת הרחובות החשמל ורחוב ברזילי. פינת המבנה המעוגלת מייצרת הדגשה אנכית בפינת הרחוב. אלמנט הפינה מפריד בין החזית לרחוב החשמל שהיא חזית סימטרית לחזית הראשית, הפונה לרחוב ברזילי שהיא א-סימטרית. המבנה תוכנן לתשע דירות מגורים, 3 דירות בקומה. החללים הפנימיים היו מעוטרים בציורי קיר ובריצוף מעוטר טיפוסי לאותה תקופה.

עם השנים מצבו של הבניין הלך והתדרדר.

בשנת 2012 שופץ הבית. הדירות חולקו מחדש, לארבע דירות גדולות, הותקנה מעלית והמרפסות האחוריות נסגרו שהיו במקור מרפסות שירות. הגג הוצמד לדירה הגדולה בקומה השלישית.

## ישמעילוף
אפרים בן יואל ישמעאלוף שהבניין נבנה בהזמנתו, עלה ארצה מברלין והיה נצר לקהילת אנוסי משהד באיראן. היה עסקן פוליטי והתפרנס מהשכרת דירות ומנדל"ן. בתל אביב קרויים שני בניינים נוספים על שמו: "מלון ישמעילוף" ברחוב מונטיפיורי ו"בית ישמעילוף" ברחוב אלנבי 93.

## גלריה

Ismaylof House 5 (1) 02.jpg|חזית הבית הפונה לרחוב החשמל
Ismaylof House 5 (1) 05.jpg|חזית הבית הפונה לרחוב ברזילי


## קישורים חיצוניים

* פרויקט החשמל 10 / ברזילי 10, פרויקט תל אביב
* בית ישמעילוף, באתר לוטוס הזהב
* טיולים בארץ, טיולים במרכז - מכיכר המושבות לכיכר הכנסת

קטגוריה:תל אביב-יפו: מבנים לשימור
קטגוריה:תל אביב: היסטוריה
קטגוריה:תל אביב-יפו: מבנים
תהמר עליי

"**תהמר עליי**" הוא שיר שהוקלט על ידי הזמרות הישראליות עדן בן זקן, נסרין קדרי, אודיה ונרקיס. הוא יצא לאור ב-3 בספטמבר 2023, בהוצאת חברת התקליטים הליקון ארומה מיוזיק, כסינגל מתוך הפרויקט המוזיקלי "שירת נשים". את השיר כתבו אבי אוחיון, אופיר כהן ואודיה ללחן של השלושה ושמעון יחיא.

השיר הגיע למקום הרביעי במצעד של מדיה פורסט.

## רקע וכתיבה
השיר נכתב על ידי אבי אוחיון, אופיר כהן ואודיה, הולחן על ידי השלושה ביחד עם שמעון יחיא והופק על ידי כהן ויחיא.

בסמוך ליציאתו, פורסמו שלל כתבות אודות "תהמר עליי". בסרוגים נכתב: .

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-200 אלף השמעות.

## וידאו קליפ
האודיו הרשמי של "תהמר עליי" פורסם ב-3 בספטמבר 2022.

נכון לינואר 2024 עומד מונה הצפיות של הקליפ על למעלה מ-360 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירי נסרין קדרי
קטגוריה:שירי אודיה
קטגוריה:שירי נרקיס
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי אודיה
קטגוריה:שירים שנכתבו על ידי אופיר כהן
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי אודיה
קטגוריה:שירים שהולחנו על ידי אופיר כהן
קטגוריה:שירים שהולחנו על ידי שמעון יחיא
קטגוריה:שירים שהופקו על ידי אופיר כהן
קטגוריה:שירים שהופקו על ידי שמעון יחיא
קטגוריה:שירים עם נושאים פמיניסטיים
קטגוריה:סינגלים בהוצאת הליקון ארומה מיוזיק
בועה (סרט, 2022)

**בועה** (ביפנית: **バブル**) הוא סרט מונפש פוסט-אפוקליפטי יפני בסגנון אנימה משנת 2022, שהופק על ידי אולפן ההנפשה Wit Studio. הסרט מבוים על ידי טטסורו אראקי.

הקרנת הבכורה של הסרט התקיימה בפסטיבל הסרטים הבינלאומי של ברלין ב-10 בפברואר 2022. הסרט הפך באופן רשמי זמין לצפייה לציבור ברחבי העולם בנטפליקס ב-28 באפריל 2022. עיבוד מנגה לסרט מאת ארובו היג'יהארה פורסם לראשונה במגזין שונן ג'אמפ ב-22 באפריל 2022.

## תקציר העלילה
עלילת הסרט מתרחשת בטוקיו, בה חוקי הכבידה השתנו ובעקבות כך העיר ננטשה והפכה למגרש משחקים עבור קבוצת צעירים שאיבדו את משפחותיהם, ועוסקים בה בפארקור. הנער היביקי בן ה-18, אשר מומחה בפארקור, צונח בטעות ביום אחד אל תוך הים אך חייו ניצלים על ידי אוטה, נערה בעלת כוחות מסתוריים. המפגש ביניהם מוביל להתגלות שתשנה את העולם.

## מדבבים

## פסקול
פסקול הסרט הולחן על יד הירויוקי סוואנו. שיר הנושא של הסרט המנוגן בפתיחת הסרט הוא "Bubble feat. Uta" בביצוע הזמרת היפנית איב. שיר הסיום של הסרט הוא "Jaa ne, Mata ne." בביצוע הזמרת ריריה, אשר מדבבת את דמותה של אוטה בסרט.

## קישורים חיצוניים
*  (ביפנית)

## הערות שוליים

קטגוריה:נטפליקס: סרטים
קטגוריה:סרטי 2022
קטגוריה:סרטי אנימה מ-2022
קטגוריה:סרטי אנימה
קטגוריה:סרטי אנימציה של האחים וורנר
מלאכים (שיר)

"**מלאכים**" הוא שיר שהוקלט על ידי הזמרת הישראלית רינת בר, מתוך אלבום האולפן השישי שלה, מלאכים (2003). הוא יצא לאור בשנת 2003, בהוצאת חברת התקליטים NMC יונייטד אנטרטיינמנט, כסינגל מתוך האלבום כשיר הנושא שלו. את השיר כתב והלחין צ'ולי זכאי עם חזי גרוס, להפקה מוזיקלית של יעקב למאי.

השיר זכה להצלחה במרוצת השנים והוקלט מספר פעמים. בשנת 2023 הוקלט בידי הזמרת עדן בן זקן.

## רקע וכתיבה
השיר נכתב על ידי צ'ולי זכאי, הולחן על ידי זכאי וחזי גרוס והופק על ידי יעקב למאי. בשנת 2003 הוציאה רינת בר את אלבום האולפן השישי שלה, מלאכים, שעליו עבד איתה המעבד המוזיקלי למאי, והעבודה עליו ארכה כשנתיים. באלבום נכלל גם השיר "פגישה עיוורת", אותו כתבה בר והלחינה בעצמה, ו"תאכל את הכובע", דואט עם הזמרת לילה מלקוס.

מילות השיר עוסקות ביגון כבד ואהבה נכזבת. כמו כן, נעשה שימוש במוטיב של מלאכים כאמצעי להמחשת היגון.

## וידאו קליפ
האודיו הרשמי של "מלאכים" פורסם לראשונה ביוטיוב ב-24 באוקטובר 2012, עשור מיציאתו המקורית.

נכון לינואר 2024 עומד מונה הצפיות של הקליפ על למעלה מ-240 אלף צפיות.

## היסטוריית יציאות לאור

## גרסתה של עדן בן זקן

בשנת 2023, בצל מלחמת חרבות ברזל הקליטה הזמרת הישראלית עדן בן זקן את "מלאכים" מחדש. גרסתה יצאה לאור ב-1 בנובמבר 2023 בהוצאת חברות התקליטים ארומה מיוזיק ושרית הפקות. הקרדיט של הכתיבה והלחן נשארו זהים לגרסה המקורית, עם הפקה מוזיקלית מחודשת של משה בן אברהם ואופיק יקותיאל.

השיר הגיע למקום התשיעי במצעד של מדיה פורסט.

### רקע והקלטה
ב-7 באוקטובר 2023 אירעה מתקפת הפתע בשעה 06:29, בוקר יום השבת וחג שמחת תורה. כתוצאה מהאבדות הוחלט להנציח חיילים ונרצחים באמצעות מוזיקה. בן זקן החליטה להקליט את "מלאכים" והצהירה: .

בהצהרה נוספת, אמרה: .

### הצלחה מסחרית
גרסתה של בן זקן זכתה להצלחה רבה כאשר דורגה במקום התשיעי במצעד של מדיה פורסט, עם 97 השמעות בסך הכול.

### מיקומי שיא

### היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2023
קטגוריה:שירי רינת בר
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי צ'ולי זכאי
קטגוריה:שירים שהולחנו על ידי חזי גרוס
קטגוריה:שירים שהולחנו על ידי צ'ולי זכאי
קטגוריה:שירים שהופקו על ידי אופק יקותיאל
קטגוריה:שירים שהופקו על ידי יעקב למאי
קטגוריה:שירים שהופקו על ידי משה בן אברהם
קטגוריה:שירי מלחמת חרבות ברזל
קטגוריה:שירים על בכי
קטגוריה:שירים על כאב לב
קטגוריה:שירים על מלאכים
קטגוריה:סינגלים בהוצאת ארומה מיוזיק
קטגוריה:סינגלים בהוצאת שרית הפקות
קטגוריה:סינגלים בהוצאת NMC יונייטד אנטרטיינמנט
ניפוץ (דטונציה)

**ניפוץ** (באנגלית **Detonation**, "דטונציה") הוא תהליך פיצוץ מהיר במיוחד המלווה ביצירת גל הלם בחומר הבעירה, דבר שמזין את המשך הפיצוץ.

בניגוד לרוב סוגי הדלקים, שם החום שמשתחרר מהבעירה מתפשט ובכך משפעל את המשך הבעירה, בניפוץ גל ההלם שמתפשט משפעל את המשך הבעירה. לפיכך, תהליך ניפוץ הוא תהליך מהיר יותר ממהירות הקול, בניגוד לרוב תהליכי הבעירה שהם איטיים יותר ממהירות הקול. מהירות ניפוץ יכולה לנוע בין כמה קילומטרים בשנייה עד קרוב ל-10 קילומטר בשנייה (10,000 מטר לשנייה). מהירות הריאקציה המהירה בניפוץ מתאפיינית בכמה תכונות שהופכות אותה לייחודית:
* קצב החומר הנשרף מהיר פי 10^3 עד 10^8 מלהבה רגילה
* קצב שחרור האנרגיה מהיר במיוחד, ויכול להגיע לסדר גודל של 10^{10} וואט לסמ"ר בחזית הניפוץ.
* רוב מוחלט של האנרגיה המשתחררת עוברת ליצירת גלי לחץ בגודל של עשרות עד מאות אלפי אטמוספירות.

## קישורים חיצוניים

## הערות שוליים

קטגוריה:תגובות כימיות
מנפרד הלד

**מנפרד הֶלד** (בגרמנית: **Manfred Held**; 28 בספטמבר 1933 – 8 בפברואר 2011) היה פיזיקאי וממציא גרמני, שנודע בזכות פיתוח המיגון הריאקטיבי.

## ביוגרפיה
הלד נולד ב-28 בספטמבר 1933 ברגנסבורג שבבוואריה. הוא למד באוניברסיטה הטכנית של מינכן ובשנת 1959 השלים דוקטורט בכימיה פיזיקלית; הדיסרטציה שלו עסקה בספקטרוסקופיה על-סגולה. ב-1 באפריל 1960 הצטרף לצוות מעבדת שרובנהאוזן של חברת מסרשמיט־בולקוב־בלום כמומחה לפיזיקה של פיצוצים, והמשיך לעבוד במעבדה זו תחת חברות שונות עד מותו. במעבדה זו ביצע הלד מחקרים רבים הנוגעים למטענים חלולים, ולאלקטרוניקה הנדרשת להפעלתם. תוצרי המעבדה בהשתתפותו כוללים כ-500 פרסומים מדעיים וכ-150 פטנטים.

לאחר מלחמת ששת הימים הגיע הלד לישראל במסגרת משלחת רשמית של ממשלת גרמניה, שבאה לתחקר את תוצאות המלחמה. הלד עסק בעיקר בפגיעות ברכב קרבי משוריין בכלל ובטנקים בפרט, תוך עבודה משותפת עם ישראל טל. במהלך הניסויים הוא זיהה כי התפוצצות התחמושת שעל הטנקים הדפה את המטען החלול. בשנת 1970 הגיש הלד את הפטנט הראשון על שריון ריאקטיבי. בשריון שפיתח נעשה שימוש במלחמת לבנון הראשונה והוא העלה את שרידות צוותי השריון הישראלים באופן משמעותי.

ב-1991 מונה לפרופסור באוניברסיטת הבונדסוור במינכן. כמו כן, מונה לפרופסור לשם כבוד באוניברסיטת נאנג'ינג.

הלד היה נשוי ואב לשישה ילדים. ב-8 בפברואר 2011 נפטר לאחר שלקה בליבו במהלך הרצאה.

## קישורים חיצוניים

## הערות שוליים

קטגוריה:פיזיקאים גרמנים
קטגוריה:ממציאים גרמנים
קטגוריה:גרמנים שנולדו ב-1933
קטגוריה:גרמנים שנפטרו ב-2011
מרטין קרטאבי

**מרטין קרטאבי** (נולד ב-9 במרץ 2004) הוא שחיין ישראלי. חבר נבחרת ישראל בשחייה. ייצג את ישראל באליפות אירופה (רומא 2022). זוכה בשתי מדליות ארד ברציפות באליפות אירופה לנוער (2021 ו-2022) ובינואר 2024 קבע את הקריטריון האולימפי לאולימפיאדת פריז, במשחה ל-50 מטר חופשי.

## ביוגרפיה
קרטאבי שחיין הפועל דולפין נתניה מתאמן בהדרכתו של דימה ריבינסקי.

### 2021
#### מדליית ארד באליפות אירופה לנוער
באליפות אירופה לנוער שנערכה ברומא, איטליה ביולי 2021 זכה במדליית ארד במשחה ל-50 מטר חופשי בתוצאה של 22.92 שניות, אחרי דוד פופוביץ' מרומניה (22.22 שניות) וניקיטה צ'רנוסוב מרוסיה (22.83 שניות).

### 2022
באליפות אירופה לנוער שנערכה באוטופן, רומניה ביולי 2022 זכה בפעם השנייה ברציפות במדליית ארד במשחה ל-50 מטר חופשי בתוצאה של 22.57 שנות, אחרי דוד פופוביץ' (22.16 שניות) וירה ריבר מקרואטיה (22.55 שניות).

באליפות ישראל שנערכה במכון וינגייט ביולי זכה במדליית ארד במשחה ל-50 מטר חופשי בתוצאה של 22.73 שניות, אחרי מירון חרותי ממכבי חיפה (22.19 שניות) וזיו קלונטרוב ממכבי אשדוד (22.55 שניות).

באליפות אירופה שנערכה ברומא באוגוסט אותה שנה הוא סיים במקום 43 במשחה ל-50 מטר חופשי בתוצאה של 22.87 שניות ובמקום 46 במשחה ל-100 מטר חופשי בתוצאה של 50.35 שניות ובמקום 13 במשחה שליחים 4x100 מטר חופשי ביחד עם דניס לוקטב, רון פולונסקי ומירון חירותי בתוצאה של 3:18.23 דקות, כשחיין רביעי הוא קבע ב"זינוק שליחים" תוצאה של 49.96 שניות.

### 2023
בתחרות שנערכה ברוטרדם, הולנד ב-3 בדצמבר 2023 קבע במשחה ל-50 מטר חופשי שיא אישי חדש של 22.13 שניות ובמשחה ל-100 מטר חופשי שיא אישי חדש של 49.99 שניות.

### 2024
#### קריטריון אולימפי
בתחרות בינלאומית שנערכה בז'נבה, שווייץ ב-20 בינואר 2024 קבע קרטאבי בשלב המוקדמות במשחה ל-50 חופשי שיא אישי, שיא אליפות ואת התוצאה השנייה בטיבה של שחיין ישראלי של 21.90 שניות. נוסף לכך, הוא זכה במדליית זהב במשחה ל-100 מטר חופשי בתוצאה של 50.05 שניות.

באליפות החורף של ישראל שנערכה בפברואר במכון וינגייט הוא זכה ב-4 מדליות זהב, במשחה ל-50 מטר חופשי בתוצאה של 22.09 שניות, לפני חברו לאגודה מיכאל פובלאייב, (23.27 שניות) וניר חי מהפועל פתח תקווה (23.44 שניות), במשחה ל-100 מטר חופשי בשיא אישי חדש של 49.72 שניות, לפני יואב רומנו ממכבי שוהם (50.52 שניות) ועומר וינר ממכבי חיפה (50.67 שניות), במשחה ל-50 מטר פרפר בתוצאה של 24.04 שניות, לפני סמיון גריונטל מהפועל ירושלים (24.41 שניות) וגל שלגל מהפועל דולפין נתניה (24.51 שניות) ובמשחה שליחים 4x50 מטר חופשי בשיא אגודות חדש. כשחיין ראשון הוא קבע שיא אישי חדש של 21.86 שניות, שתי מאיות השנייה איטי מהשיא הישראלי של מירון חרותי.

## שיאים אישיים
### בריכה אולימפית
* 50 מטר חופשי: 21.86 שניות (2024)
* 100 מטר חופשי: 49.53 שניות (2025)
* 50 מטר פרפר: 24.00 שניות (20249

### בריכת 25 מטר
* 50 מטר חופשי: 21.41 שניות (2024)
* 100 מטר חופשי: 48.21 שניות (2024)
* 50 מטר פרפר: 23.53 שניות (2022)

## קישורים חיצוניים

## הערות שוליים

קטגוריה:שחייני חופשי ישראלים
קטגוריה:שחיינים ישראלים באולימפיאדת פריז (2024)
קטגוריה:ישראלים שנולדו ב-2004
קבב דובדבנים

**קבב דובדבנים** (בערבית: **كباب كرز**; **קבב (באל-)כרז**) הוא מאכל סורי מסורתי, המזכיר קבב או קובה ונפוץ בקרב יהודי סוריה.

המאכל מורכב מבשר טלה טחון, דובדבן סנט לוסיה שטעמו חמוץ ומתוק, סוכר, פלפל שחור ושמן זית.

מלבד הגרסה הסורית, קיימת גם גרסה מקסיקנית בשם קבב קון סרזה (Kebab Con Cerezas) וגרסה ארמנית בשם פישנה קבב (Fishnah Kabab).

נהוג להגיש את המאכל על פיתה בליווי צנוברים ושמן זית.

## ראו גם
* קובה (מאכל)
* ורניקי

## קישורים חיצוניים
* מתכון להכנת ערוק, באתר Laboiteny

## הערות שוליים

קטגוריה:המטבח הסורי
קטגוריה:מאכלי בשר
קטגוריה:המטבח היהודי
קטגוריה:מאכלי דובדבנים
הרנן קורדובה

**הרנן קורדובה רנטריה** (בספרדית: **Hernán Córdoba Rentería**;  2 בנובמבר 1989 – 20 בספטמבר 2009) היה כדורגלן קולומביאני ששיחק בעמדת החלוץ.

## קריירת מועדונים
קורדובה גדל במחלקת הנוער של אולימפיה פוטבול קלוב דה פלמירה, ובשנת 2006 עבר לדפורטיבו קאלי מליגת העל הקולומביאנית, במדיה ערך 73 הופעות ליגה והבקיע 13 שערים. בחודש ינואר 2007 הושאל לקורדובה מליגת המשנה הקולומביאנית, ובחודש יולי חזר לדפורטיבו קאלי. בחודש ינואר 2009 חתם באתלטיקו וילה מליגת העל הקולומביאנית. ב-19 בספטמבר 2009 ערך את הופעתו האחרונה במדי המועדון, יום אחד לפני מותו, בניצחון 2-1 על דפורטיבו פריירה במסגרת הליגה לעונת . הוא הבקיע שער במשחק זה. בסך הכל ערך 19 הופעות ליגה במדי המועדון, בהן הבקיע עשרה שערים.

## מותו
ב-20 בספטמבר 2009, כאשר חזר לנייבה לאחר הניצחון על דפורטיבו פריירה יחד עם חברו לקבוצה מריו בלטראן, נהרגו השניים בתאונת דרכים עם אוטובוס.

## חיים אישיים
אחיו של קורדובה היה הכדורגלן ג'ובאני קורדובה, אשר נהרג ב-27 באוקטובר 2002 בשל מכת ברק במהלך אימון.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני דפורטיבו קאלי
קטגוריה:כדורגלני אתלטיקו וילה
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:קולומביאנים שנולדו ב-1989
קטגוריה:קולומביאנים שנפטרו ב-2009
חנטריש ¼3

[ממוזער|269x269 פיקסלים|[עטיפה (תקליט)|עטיפת האלבום שעיצב אורי ליפשיץ.]]
**חנטריש ¼3** הוא אלבום הסולו השני של הזמר דני בן ישראל, שיצא בשנת 1970. האלבום היה מבין הראשונים שהביאו את צליל הרוק הפסיכדלי לישראל. שירי האלבום עוסקים בין היתר, בבדידות, נהנתנות וקונפורמיות, ברוח תרבות הנגד של סוף שנות השישים ואורח החיים הרדיקלי של ילדי הפרחים, הכולל שימוש בסמים פסיכדליים. באלבום מנגנת להקת הבמה החשמלית.

באלבום בולטת היצירה בת 9 הדקות "ישראל 70", טראנס פסיכדלי אקוסטי העוסק באנטי-לאומיות. השיר מתחיל בקולאז' צליל כאוטי, ובהמשך מתגלגל לסיפור סאטירי בו מועלים באוב גדולי העם היהודי: רש"י, טשרניחובסקי, ביאליק והרצל ונכנסים יחדיו לטריפ פסיכדלי, בו הם מבינים כי לא הייתה כלל משמעות למפעלי חייהם. "... ורש"י אז תופס איך בזבז את הימים / על כל מיני פירושים שבכלל אינם דרושים / וכל החבר'ה מרגישים אחוות עמים / ומי צריך את כל הלאומים?" מופיעים בקטע סימפולים רבים הקשורים במדינת ישראל ובעם היהודי, כמו ההצבעה על החלטת כ"ט בנובמבר, הכרזת העצמאות בפי בן-גוריון וקריין אשר מדקלם את שיר המעלות. חלק מן היצירה נכלל מאוחר יותר באלבום "The Kathmandu Sessions" תחת השם "Seagulls".

## רשימת רצועות

## קישורים חיצוניים
* חנטריש ¼3 באתר Discogs

קטגוריה:אלבומי רוק ישראליים
הוטספוט

[ממוזער|הוטספוט עם [קרבונאד פלמנד|קרבונד (צלעת חזיר)]]
[ממוזער|הוטספוט [פלנדריה|פלמי]]
**הוּטספוט** (בהולנדית: **Hutspot**), **הושפוט** (בצרפתית: **Hochepot**) היא מנה של תפוחי אדמה מבושלים, מחית תפוחי אדמה, גזר ובצל עם היסטוריה ארוכה במטבח ההולנדי המסורתי. הוטספוט נמצא גם במטבח האינדונזי בשל הקשרים הקולוניאליים עם הולנד.

## היסטוריה
לפי האגדה, המתכון הגיע מהאוכל שנמצא בסירי הבישול שהותירו אחריהם חיילים ספרדים שעזבו בחיפזון לאחר סיום המצור על ליידן ב-1574 במהלך מלחמת שמונים השנים, דהיינו המרד ההולנדי. כאשר פרצו המשחררים את הסוללה של כיבוש הים הנמוכים יותר המקיפים את העיר, השדות סביב העיר הוצפו בכמטר של מים מכיוון שהם היו מעט מתחת לפני הים. החיילים הספרדים שחנו בשדות אלה נשטפו למעשה והותירו מאחוריהם את רוב הציוד שלהם, כולל על פי האגדה סירי הוטספוט מוכנים שזכתה בו האוכלוסייה הרעבה לאחר המצור של שנה.

## מאפיינים
הוטספוט מבושל בדרך כלל עם חזה בקר (בהולנדית: klapstuk) באותו הכלי. קלפסטוק הוא נתח בקר מגזרת הצלעות. הוא משויש בשומן ומגיב היטב לבישול איטי בסיר הוטספוט. אם קלפסטוק אינו זמין, נהוג להחליף אותו בבייקון מעושן. הגזרים המשמשים במנה הם בדרך כלל מהסוג המכונה winterpeen (גזר חורף), המעניקים למנה את הטעם הייחודי שלו שגזר רגיל אינו יכול להשתוות אליו.

## היסטוריה
האזכור האירופי הראשון של תפוח האדמה הוא די מאוחר ב-1537, על ידי הכובש הספרדי חואן דה קסטלנוס, ומאז הוא התפשט לאט למדי ברחבי אירופה. כך שהאגדה המקורית מתייחסת ככל הנראה למה שההולנדים כינו אז 'תפוח אדמה מתוק' או פסטינאק (pastinaak) שהוא גזר לבן. ירק זה שיחק תפקיד דומה במטבח ההולנדי לפני השימוש בתפוח האדמה כמזון יסוד.

המונח הוטספוט (שניתן לתרגם בערך כ"סיר מזועזע") דומה למונח האנגלי hotchpot ו- בצרפתית תיכונה, שניהם נהגו לזהות סוג של תבשיל בשר ושעורה. מילון אוקספורד האנגלי מתעד 'הוצ'פוט' כמונח קולינרי משנת 1440, יותר ממאה שנה לפני המצור על ליידן. בסיפור על מליבאוס (בערך 1386), ג'פרי צ'וסר כתב על "hochepoche", אך השימוש המוקדם הזה התייחס כנראה למובן המשפטי במשפט האנגלי (מתועדת מ-1292) כמיזוג של נכסים.

שימושים מאוחרים יותר במילה בהחלט התייחסו למובן הקולינרי של המונח.

## מזונות דומים
המנה השוודית רוטמוס - "מחית שורש" (מאכל המורכב מלפת מתובלת, תפוחי אדמה, גזר) הוא דומה, להוטספוט מלבד הבצל שמוחלף ברוטבגה (kålrot). פוֹטץ' (Potch), מנת תוספת וולשית מסורתית למנות בשר, עשויה גם היא עם פירה, גזר, רוטבגה, גזר לבן ולפעמים ירקות שורש אחרים. בבריטניה ובמדינות אחרות, מנה דומה של תפוח אדמה קצוץ, בצל ועוד מכונה האש (hash).

למרות השם הדומה, hutspot הוא מאכל נבדל מה-hutsepot הפלמי, תבשיל בשר עם ירקות לא מעוכים.

## קישורים חיצוניים

## הערות שוליים

קטגוריה:מאכלי תפוח אדמה
קטגוריה:המטבח ההולנדי
קטגוריה:המטבח הבלגי
קטגוריה:מחית תפוחי אדמה
קטגוריה:מאכלי גזר
חמסה (שיר)

"**חמסה**" הוא שיר שהוקלט על ידי הזמרת הישראלית עדן בן זקן, מתוך אלבום האולפן השביעי שלה, *[[7 (אלבום של עדן בן זקן)|7]]* (2023). הוא יצא לאור ב-13 ביוני 2023, בהוצאת חברות התקליטים שרית הפקות, הליקון ארומה מיוזיק ודי-מיוזיק, ביחד עם שאר שירי האלבום. את השיר כתבו רון ביטון, ג'ורדי ובן זקן ללחן והפקה מוזיקלית של ג'ורדי.

השיר הגיע למקום הרביעי במצעד של מדיה פורסט, מבלי שיצא כסינגל.

## רקע וכתיבה
השיר נכתב על ידי רון ביטון, ירדן "ג'ורדי" פלג ועדן בן זקן והולחן והופק על ידי ג'ורדי גם כן. "חמסה" יצא במקור ב-13 ביוני 2023, אך זכה להצלחה מאוחרת מספר חודשים לאחר מכן. הוא הפך לוויראלי ברשת החברתית טיקטוק ובעקבות כך החל להיכנס למצעדי השירים ברחבי ישראל; הוא דורג במקום הרביעי במצעד של מדיה פורסט.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה ממיליון השמעות.

## וידאו קליפ
האודיו הרשמי של "חמסה" פורסם ב-13 ביוני 2023 והוא מעין קליפ מילים הכולל סצנות ויזואליות שונות.

נכון לינואר 2024 עומד מונה הצפיות של הקליפ על למעלה מ-3.5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי רון ביטון
קטגוריה:שירים שהולחנו על ידי ג'ורדי
קטגוריה:שירים שהופקו על ידי ג'ורדי
קטגוריה:שירים על יופי